మదనూరు

మాదనూరు ప్రకాశం జిల్లా, కొత్తపట్నం మండలంలోని గ్రామం. ఇది మండల కేంద్రమైన కొత్తపట్నం నుండి 10 కి. మీ. దూరం లోను, సమీప పట్టణమైన ఒంగోలు నుండి 22 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1830 ఇళ్లతో, 6598 జనాభాతో 2040 హెక్టార్లలో విస్తరించి ఉంది. గ్రామంలో మగవారి సంఖ్య 3315, ఆడవారి సంఖ్య 3283. షెడ్యూల్డ్ కులాల సంఖ్య 1565 కాగా షెడ్యూల్డ్ తెగల సంఖ్య 672. గ్రామ జనగణన లొకేషన్ కోడ్ 591351.

సమీప గ్రామాలు
ఈతముక్కల 2 కి.మీ, ఆలకూరపాడు 4 కి.మీ, కొనిజేడు 5.3 కి.మీ, పొందురు 6.5 కి.మీ, కొత్తపట్నం 8.4 కి.మీ.

గ్రామ పంచాయతీ 
శ్రీ దామతోటి దేవదాసు 2001-2006 మధ్య, ఈ గ్రామ సర్పంచిగా పనిచేసారు. గ్రామసేవకుడిగా రాజీనామా చేసి సర్పంచిగా పోటీచేసి ఎన్నికైనారు. ఆఖరి జీతం, 1200 రూపాయలు మాత్రమే ఎన్నికలకు ఖర్చు చేసారు. అంతకు మించి ఆయన వద్ద డబ్బు లేదు. గ్రామ సేవకుడి కంటే ముందు గ్రామంలో రేషను షాపు డీలరుగా 12 సంవత్సరాలు ఉన్నారు. 15 సంవత్సరాలు ప్రభుత్వాసుపత్రిలో కాంపౌండరుగా పనిచేసారు. సర్పంచి పదవి నుండి దిగిపోయేటప్పుడు, 4 లక్షల రూపాయల అప్పు మిగిలినది. వీరు తన హయాంలో, 50 సంవత్సరాలుగా లేని పంచాయతీ భవనం నిర్మాణం చేసారు. ప్రతి పాఠశాలలో తన స్వంత నిధులతో, జాతీయ జండాలు ఎగురవేయడానిఉకి జండా దిమ్మెలు నిర్మించారు. 
2013 జూలైలో ఈ గ్రామ పంచాయతీకి జరిగిన ఎన్నికలలో కత్తి పద్మ సర్పంచిగా ఎన్నికైనారు.

 విద్యా సౌకర్యాలు 
గ్రామంలో ప్రభుత్వ ప్రాథమిక పాఠశాలలు ఏడు ఉన్నాయి. సమీప బాలబడి, ప్రాథమిక పాఠశాల అల్లూరు కొత్తపట్నంలోను, ప్రాథమికోన్నత పాఠశాల ఈతముక్కలలోను, మాధ్యమిక పాఠశాల ఈతముక్కలలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల ఒంగోలులో ఉన్నాయి. సమీప వైద్య కళాశాల గుంటూరులోను, పాలీటెక్నిక్‌ ఈతముక్కలలోను, మేనేజిమెంటు కళాశాల ఒంగోలులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల ఒంగోలులో ఉన్నాయి.

 వైద్య సౌకర్యం 

 ప్రభుత్వ వైద్య సౌకర్యం 
మాదనూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.

సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.

 ప్రైవేటు వైద్య సౌకర్యం 

 తాగు నీరు 
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.

 పారిశుధ్యం 
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

 సమాచార, రవాణా సౌకర్యాలు 
మాదనూరులో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.

గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.

జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.

 మార్కెటింగు, బ్యాంకింగు 
గ్రామంలో వాణిజ్య బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. సహకార బ్యాంకు గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.

 ఆరోగ్యం, పోషణ, వినోద సౌకర్యాలు 
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 కి.మీ.లోపు దూరంలో ఉంది. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉంది. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.

 విద్యుత్తు 
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

 భూమి వినియోగం 
మాదనూరులో భూ వినియోగం కింది విధంగా ఉంది:

 వ్యవసాయేతర వినియోగంలో ఉన్న భూమి: 672 హెక్టార్లు
 వ్యవసాయం సాగని, బంజరు భూమి: 379 హెక్టార్లు
 సాగులో లేని భూముల్లో బీడు భూములు కానివి: 161 హెక్టార్లు
 బంజరు భూమి: 8 హెక్టార్లు
 నికరంగా విత్తిన భూమి: 820 హెక్టార్లు
 నీటి సౌకర్యం లేని భూమి: 669 హెక్టార్లు
 వివిధ వనరుల నుండి సాగునీరు లభిస్తున్న భూమి: 320 హెక్టార్లు

 నీటిపారుదల సౌకర్యాలు 
మాదనూరులో వ్యవసాయానికి నీటి సరఫరా కింది వనరుల ద్వారా జరుగుతోంది.

 బావులు/బోరు బావులు: 320 హెక్టార్లు

 ఉత్పత్తి 
మాదనూరులో ఈ కింది వస్తువులు ఉత్పత్తి అవుతున్నాయి.

 ప్రధాన పంటలు 
వరి, వేరుశనగ, కూరగాయలు

దర్శనీయ ప్రదేశాలు/దేవాలయాలు
శ్రీ గంగా పర్వతవర్ధనీ సమేత శ్రీ రామలింగేశ్వర స్వామి దేవాలయం
ఈ ఆలయం బాగా ప్రసిద్ధిగాంచింది. శ్రీరామునిచే ప్రతిష్ఠితమైన సైకతలింగంగా, శ్రీ రామలింగేశ్వరస్వామిగా శివుడు పూజలందుకుంటున్న పవిత్రస్థలి "మదనూరు". మదనూరు గ్రామానికి తూర్పుదిశగా గల ఈ ఆలయం, అద్భుత గోపురప్రాకారాలను గలిగి భక్తులకు నేత్రపర్వం కలిగిస్తుంది. అత్యంత మహిమాన్వితమైన దేవాలయంగా పేరు గాంచిన ఈ ఆలయంలోని శ్రీ రామలింగేశ్వరస్వామి దర్శనం సర్వ శ్రేయోదాయకంగా భక్తులు భావిస్తారు. మహాశివరాత్రి సందర్భంగా ఈ ఆలయంలో, స్వామివారి బ్రహ్మోత్సవాలు వైభవంగా నిర్వహించెదరు. వివిధ రకాల పుష్పాలు ఇక్కడ లభ్యం అవుతాయి. ఇది బంగాళా ఖాతమునకు 1 కి.మీ దూరములో ఉంది.

ఈ ఆలయ ముఖద్వారం వద్ద ఉన్న శ్సనాని పరిశీలించిన పురాతత్వ శాస్త్రఙులు, ఇది శ్రీకృష్ణదేవరాయల కాలంనాత్టి శాసనంగా గుర్తించారు. ఈ శాసనం ప్రకారం 1517లో ధర్మార్ధం తిమ్మరుసు మడనూరు గ్రామాన్ని శ్రీ రామలీగేశ్వరస్వామివారి ఆలయానికి దానం చేసారు.

శ్రీ జ్వాలాముఖి అమ్మవారి ఆలయం 
ఈ ఆలయంలో అమ్మవారి వార్షిక తిరునాళ్ళు, 2015, ఆగస్టు-26వ తేదీ బుధవారం నుండి ప్రారంభమయినవి. ఈ ఆలయంలో అమ్మవారి తంతుల మహోత్సవం నిర్వహించి 36 సంవత్సరాలయినది. ఈ సంవత్సరం తిరిగి ఈ ఉత్సవం నిర్వహించారు. బుధవారం నాడు, శ్రీ రామలింగేశ్వరస్వామివారి ఆలయం నుండి, కలశాల ఉత్సవం, బియ్యపుకోల నిర్వహించారు. గురువారం ఉదయం సుడికప్పెర, సాయంత్రం అమ్మవారి పూల కప్పెర, నిర్వహించారు. శుక్రవారం జమ్మిచెట్టు ఆన, పాప వేషాలు, రాత్రికి జ్వాలాముఖి అమ్మవారి గ్రామోత్సవం నిర్వహించారు. శనివారం కాటి ఆన, "నడివీధి జేజాతర", రాత్రికి అంకమేడ కార్యక్రమం నిర్వహించారు. ఆదివారం గంధదీపాలు, అడుగుల మడుగులు, సాయంత్రం మేటి బండ్ల ఊరేగింపు నిర్వహించారు. ఆదివారం ఉదయం మహిళలు ఇంటివద్ద పొంగళ్ళు పెట్టి, అమ్మవారికి నైవేద్యాలు సమర్పించారు. పసుపు బండ్లు కట్టి, ఊరేగింపుగా బయలుదేరి, ఆలయానికి చేరుకున్నారు. అనంతరం మందుచెట్లను కాల్చారు. ఈ సందర్భంగా ఆదివారంనాడు గ్రామంలో ఆధ్యాత్మిక శోభ వెల్లివిరిసినది.

 గణాంకాలు 
2001 వ.సంవత్సరం జనాభా లెక్కల ప్రకారం గ్రామ జనాభా 6,159. ఇందులో పురుషుల సంఖ్య 3,098, మహిళల సంఖ్య 3,061, గ్రామంలో నివాస గృహాలు 1,566 ఉన్నాయి. గ్రామ విస్తీర్ణం 2,040 హెక్టారులు.
మూలాలు

 వెలుపలి లంకెలు